《到象州寓行衙太守陈容德携酒见过二首 其一》
宋代·孙觌

万里南来亦偶然，一杯相属岂非天。直从尺五城南社，行尽潮阳路八千。

三夜故人应入梦，五浆客舍有谁先。使君遥簇花间马，欲伴愁人到酒边。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。